CELEX: 52009DP0035
Language: el
Date: 2009-02-03 00:00:00
Title: Αίτηση άρσης της ασυλίας του Miloslav Ransdorf Απόφαση του Ευρωπαϊκού Κοινοβουλίου της 3ης Φεβρουαρίου 2009 σχετικά με την αίτηση άρσης της ασυλίας του Miloslav Ransdorf (2008/2176(IMM))

18.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               CE 67/148
            
         Αίτηση άρσης της ασυλίας του Miloslav Ransdorf
   
      P6_TA(2009)0035
   
   Απόφαση του Ευρωπαϊκού Κοινοβουλίου της 3ης Φεβρουαρίου 2009 σχετικά με την αίτηση άρσης της ασυλίας του Miloslav Ransdorf (2008/2176(IMM))
   (2010/C 67 E/20)
   
      Το Ευρωπαϊκό Κοινοβούλιο,
   
               —
            
            
               έχοντας υπόψη την αίτηση άρσης της ασυλίας του Miloslav Ransdorf, που διαβίβασε η αρμόδια αρχή της Τσεχικής Δημοκρατίας, στις 16 Ιουνίου 2008, και που ανακοινώθηκε στην ολομέλεια στις 9 Ιουλίου 2008,
            
         
               —
            
            
               αφού άκουσε τον Miloslav Ransdorf, σύμφωνα με το άρθρο 7, παράγραφος 3, του Κανονισμού του,
            
         
               —
            
            
               έχοντας υπόψη το άρθρο 10 του Πρωτοκόλλου της 8ης Απριλίου 1965 περί των προνομίων και ασυλιών των Ευρωπαϊκών Κοινοτήτων, καθώς και το άρθρο 6, παράγραφος 2, της Πράξης της 20ής Σεπτεμβρίου 1976 περί της εκλογής των μελών του Ευρωπαϊκού Κοινοβουλίου με άμεση και καθολική ψηφοφορία,
            
         
               —
            
            
               έχοντας υπόψη τις από 12 Μαΐου 1964 και 10 Ιουλίου 1986 (1) αποφάσεις του Δικαστηρίου των Ευρωπαϊκών Κοινοτήτων,
            
         
               —
            
            
               έχοντας υπόψη το άρθρο 27, παράγραφος 4 του τσεχικού Συντάγματος,
            
         
               —
            
            
               έχοντας υπόψη το άρθρο 6, παράγραφος 2, και το άρθρο 7, του Κανονισμού του,
            
         
               —
            
            
               έχοντας υπόψη την έκθεση της Επιτροπής Νομικών Θεμάτων (A6-0008/2009),
            
         
               Α.
            
            
               λαμβάνοντας υπόψη ότι ο Miloslav Ransdorf είναι βουλευτής του Ευρωπαϊκού Κοινοβουλίου που εξελέγη στις έκτες άμεσες εκλογές που διενεργήθηκαν από τις 10 έως 13 Ιουνίου 2004, και ότι η εντολή του ελέγχθηκε από το Κοινοβούλιο στις 14 Δεκεμβρίου 2004 (2),
            
         
               B.
            
            
               λαμβάνοντας υπόψη ότι, σύμφωνα με το άρθρο 10 του πρωτοκόλλου περί προνομίων και ασυλιών των Ευρωπαϊκών Κοινοτήτων της 8ης Απριλίου 1965, κατά τη διάρκεια των συνόδων του Ευρωπαϊκού Κοινοβουλίου τα μέλη του απολαύουν εντός των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους· λαμβάνοντας υπόψη ότι δεν μπορεί να γίνει επίκληση της ασυλίας σε περίπτωση αυτοφώρου εγκλήματος· λαμβάνοντας υπόψη ότι τούτο δεν δύναται να εμποδίσει την άσκηση του δικαιώματος του Ευρωπαϊκού Κοινοβουλίου να άρει την ασυλία ενός εκ των βουλευτών του,
            
         
               Γ.
            
            
               λαμβάνοντας υπόψη ότι, σύμφωνα με το άρθρο27, παράγραφος 4, του τσεχικού Συντάγματος, ουδείς βουλευτής ή γερουσιαστής μπορεί να διωχθεί ποινικά χωρίς τη συγκατάθεση του σώματος του οποίου είναι μέλος και, εφόσον το οικείο σώμα δεν συγκατατεθεί, η ποινική δίωξη αποκλείεται εις το διηνεκές,
            
         
               1.
            
            
               αποφασίζει να άρει την ασυλία του Miloslav Ransdorf·
            
         
               2.
            
            
               αναθέτει στον Πρόεδρό του να διαβιβάσει αμέσως την παρούσα απόφαση και την έκθεση της αρμόδιας επιτροπής του στις αρμόδιες αρχές της Τσεχικής Δημοκρατίας.
            
         
      (1)  Υπόθεση 101/63, Wagner κατά Fohrmann και Krier, Συλλογή, ειδική έκδοση, 1954-1964, σ. 1089, και υπόθεση 149/85 Wybot κατά Faure και άλλων, Συλλογή 1986, σ. 2391.
   
      (2)  ΕΕ C 226 Ε, 15.9.2005, σ. 51.